“เงินบาท” เปิดอ่อนค่า 36.50 บ. หลังดอลล์แข็ง จับตาตัวเลขเศรษฐกิจ “ไทย-สหรัฐ”
“เงินบาท” เปิดอ่อนค่า 36.50 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 36.36 บาท/ดอลลาร์ หลังดอลลาร์แข็งค่า พร้อมจับตาตัวเลขภาวะเศรษฐกิจไทยจากธปท. และตัวเลขจ้างงานภาคเอกชนของสหรัฐ
“เงินบาท” เปิดอ่อนค่า 36.50 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 36.36 บาท/ดอลลาร์ หลังดอลลาร์แข็งค่า พร้อมจับตาตัวเลขภาวะเศรษฐกิจไทยจากธปท. และตัวเลขจ้างงานภาคเอกชนของสหรัฐ
31 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.50 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 36.36 บาท/ดอลลาร์ เช้านี้เงินบาทอ่อนค่าเช่นเดียวกับตลาดโลก เนื่องจากเมื่อคืนนี้ดอลลาร์แข็งค่าเมื่อเทียบกับหลายสกุลเงิน
โดยยังเป็นประเด็นกังวลว่าธนาคารกลางสหรัฐฯ (เฟด) จะปรับขึ้นดอกเบี้ยแรงในการประชุมครั้งถัดไป ขณะที่ตัวเลขความเชื่อมั่นผู้บริโภคของสหรัฐฯ ออกมาดีเกินคาด
ทั้งนี้ ประเมินกรอบการเคลื่อนไหวของเงินบาทในวันนี้ไว้ที่ 36.30 – 36.55 บาท/ดอลลาร์ โดยวันนี้ต้องติดตามภาวะเศรษฐกิจเดือน ก.ค. จากธนาคารแห่งประเทศไทย (ธปท.) และตัวเลขจ้างงานภาคเอกชนเดือนส.ค. ของสหรัฐฯ